Petjora (flod)

Petjora (; ; nentsisk: Санэроˮ яха) er en flod i det nordøstre Rusland, som løber gennem Republikken Komi og Nenetskij autonome okrug. Den er 1.809 km lang og har et afvandingsareal på 322 000 km². Ved mundingen har Petjora en middelvandføring på 4.100 m³/s

Floden udspringer på vestre side af Uralbjergene i Republikken Komis sydøstre hjørne (floden Ob ligger øst for Ural), flyder mod nord og nordvest gennem Jaksja, Ust-Ilitj (Ust-Ussa), Troitsko-Petjorsk, Vuktyl, byen Petjora, og Narjan-Mar inden den ved Nosovaja når Petjorabugten  og Petjorasøen, den sydøstlige del af Barentshavet syd for Novaja Zemlja. Floden danner et stort delta ved udmundingen. Hovedstrømmen og bifloden Ilitj (Ussa) er beskyttet ved naturfredning som naturreservatet Petjora-Ilitj. De største bifloder er Ilytj fra højre og Izjma fra venstre.

Petjora har et meget ringe fald og er for størstedelens vedkommende sejlbar, men er det meste af året isbelagt. Større fartøjer når op til Narjan-Mar 110 km fra udmundingen i Petjorabugten. Petjora gennemflyder et lavland, Petjorasteppen, mellem Uralbjergene (1894 m.o.h.) og Timanhøjderne (463 m.o.h.), som har rige forekomster af brunkul, skønsmæssigt sat til 350.000 ton. 

Petjora blev ramt af store oliespild i 1994.

Bifloder  
Neden for er en liste over Petjoras bifloder regnet fra mundingen og op over floden. For hver linje opgives flodes navn (ekstra indrykning angiver bifloder til bifloder), fra hvilken retning den møder hovedfloden, og hvor flodens munding ligger i forhold til nærmeste by eller bosættelse:
Kuja – fra højre, 10 km nord for Narjan-Mar
Sula – fra venstre, 5 km syd for Velikovisotsjnoje
Sojma – fra venstre, ved Kotkino
Bolsjaja Pula – fra højre, 10 km vest for Kotkino
Sjapkina – fra højre, ved Novyj Bor
Sozva – fra højre, 15 km sydøst for Novyj Bor
Jorsa – fra højre, 5 km nord for Okunev Nos
Tsilma – fra venstre, vest for Ust-Tsilma
Tobysj – fra venstre, 10 km nordøst for landsbyen Myla
Myla – fra højre, 4 km nord for Myla
Kosma – fra venstre, 60 km nordvest for Myla
Pizjma – fra venstre, syd for Ust-Tsilma
Neritsa – fra venstre, vest for Ust-Izjma
Izjma – fra venstre, ved Ust-Izjma
Sebys – fra højre, 8 km syd for Izjma
Kedva – fra venstre, ved Kedvavom
Ukhta – fra venstre, ved Sosnogorsk
Ajuva – fra højre, øst for Sosnogorsk
Laja – fra højre, 20 km øst for Zakharvan
Jurjakha – fra højre, ved Katsja
Usa – fra højre, 30 km vest for Usinsk
Kolva – fra højre, 15 km sydvest for Usinsk
Sandivej – fra venstre, 40 km vestsydvest for Khorej-Ver
Kolvavis – fra venstre, 15 km østsydøst for Khorej-Ver
Synja – fra venstre, 20 km øst for Usinsk
Adzva – fra højre, ved Adzvavom
Kosiu – fra venstre, ved Kosiuvom
Kozjim – fra højre, 12 km nordvest for landsbyen Kozjim
Bolsjoj Kotsjmes – fra venstre, 10 km nordøst for Kosiuvom
Bolsjaja Rogovaja – fra højre, 7 km nordvest for Petrun
Lemva – fra venstre, 10 km øst for Abez
Sejda – fra højre, nord for landsbyen Sejda
Vorkuta – fra højre, 50 km syd for Vorkuta
Jelets – fra venstre, 5 km vest for Jeletskij
Lyzja – fra venstre, ved Ust-Lyzja
Kozjva – fra venstre, 10 km vest for Petjora
Tsjiksjina – fra højre, 10 km nord for Tsjiksjino
Sjtsjugor – fra højre, syd for Ust-Sjtsjugor
Lemjo – fra venstre, 20 km vest for Vuktyl
Vel – fra venstre, 10 km vest for Mitrofanovo
Severnaja Mylva – fra venstre, ved Troitsko-Petsjorsk
Ilytj – fra højre, ved Ust-Ilytj
Kogel – fra højre, ved landsbyen Anton
Unja – fra venstre, ved Ust-Unja

Kilder

Eksterne henvisninger 

 Den Store Sovjettiske Encyklopædi: Petjora, , hentet 4. januar 2015.

Floder i republikken Komi
Floder i Nenetskij autonome okrug